ຫວຽດນາມເດັດດ່ຽວຮຽກຮ້ອງຈີນຖອນເຮືອບິນສູ້ຮົບອອກຈາກໝູ່ເກາະຮວ່າງຊາ
(ໂຄສົກກະຊວງການຕ່າງປະເທດຫວຽດນາມ ເລຫາຍບິ່ງ)
ຕອນບ່າຍວັນທີ 14/04, ຢູ່ຮ່າໂນ້ຍ, ໃນການປະຊຸມຂ່າວນັດສາມັນຂອງກະຊວງການຕ່າງປະເທດຫວຽດນາມ, ໂຄສົກກະຊວງການຕ່າງປະເທດຫວຽດນາມ ເລຫາຍບິ່ງ ໃຫ້ຮູ້ກ່ຽວກັບປະຕິກິລິຍາຂອງຫວຽດນາມ ຕໍ່ໜ້າແຫຼ່ງຂ່າວເຊິ່ງສື່ມວນຊົນອາເມລິກາ ໃຫ້ຮູ້ວ່າ, ຈີນ ໄດ້ຜັນຍະຫຍາຍເຮືອບິນສູ້ຮົບ 16 ລຳ ເຖິງໝູ່ເກາະຮ່ວາງຊາ.
“ພວກຂ້າພະເຈົ້າຢືນຢັນອີກຄັ້ງໜຶ່ງກ່ຽວກັບອະທິປະໄຕທີ່ບໍ່ສາມາດປະຕິເສດໄດ້ຂອງຫວຽດນາມ ສຳລັບໝູ່ເກາະຮ່ວາງຊາ ແລະ ເຈື່ອງຊາ. ເລື່ອງຈີນ ສົ່ງເຮືອບິນສູ້ຮົບເຖິງເຂດໝູ່ເກາະຮ່ວາງຊາ ຂອງຫວຽດນາມ ແມ່ນການກະທຳລະເມີດອະທິປະໄຕຂອງຫວຽດນາມ ຢ່າງຮ້າຍແຮງ, ນາບຂູ່ໂດຍກົງເຖິງສັນຕິພາບ ແລະ ຄວາມໝັ້ນຄົງຂອງພາກພື້ນ. ຫວຽດນາມ ເດັດດ່ຽວຄັດຄ້ານ ແລະ ຮຽກຮ້ອງຈີນ ຢຸດຕິການລະເມີດອະທິປະໄຕຂອງຫວຽດນາມ ຢູ່ໝູ່ເກາະຮ່ວາງຊາ ໂດຍທັນທີ, ຖອນບັນດາເຮືອບິນສູ້ຮົບອອກຈາກເຂດ ແລະ ບໍ່ປະໃຫ້ເກີດບັນດາການກະທຳທີ່ຄ້າຍຄືກັນ. ເປັນສະມາຊິກປະຈຳຂອງສະພາຄວາມໝັ້ນຄົງສະຫະປະຊາຊາດ ແລະ ແມ່ນປະເທດມີບົດບາດສຳຄັນໃນພາກພື້ນ, ຈີນ ຕ້ອງມີການກະທຳຢ່າງມີຄວາມຮັບຜິດຊອບໃນການຮັກສາສັນຕິພາບ, ສະຖຽນລະພາບຢູ່ພາກພື້ນ, ບົນພື້ນຖານກົດໝາຍສາກົນ, ໂດຍສະເພາະແມ່ນສົນທິສັນຍາຂອງສະຫະປະຊາຊາດກ່ຽວກັບກົດໝາຍວ່າດ້ວຍທະເລປີ 1982 ແລະ ຖະແຫຼງການກ່ຽວກັບການພຶດຂອງຝ່າຍຕ່າງໆຢູ່ທະເລຕາເວັນອອກ (DOC)”.
ກໍທີ່ກອງປະຊຸມຂ່າວ, ເມື່ອຕອບຄຳຖາມຂອງນັກຂ່າວກ່ຽວກັບປະຕິກິລິຍາຂອງຫວຽດນາມ ຕໍ່ຖະແຫຼງການຂອງກອງປະຊຸມລັດຖະມົນຕີການຕ່າງປະເທດ 7 ປະເທດອຸດສາຫະກຳແຖວໜ້າໂລກ (ຈີ 7) ທີ່ຫາກໍຖືກດຳເນີນຢູ່ຍີ່ປຸ່ນ ທີ່ເຕື້ອງເຖິງສະພາບການຢູ່ທະເລຕາເວັນອອກ, ໂຄສົກກະຊວງການຕ່າງປະເທດຫວຽດນາມ ເລຫາຍບິງ ຢືນຢັນວ່າ.
“ຫວຽດນາມ ຊົມເຊີຍຖະແຫຼງການຂອງກອງປະຊຸມ ຈີ 7 ກ່ຽວກັບບັນຫາປ້ອງກັນຄວາມສະຫງົບທະເລ ຕາມຄາດໝາຍລວມແມ່ນຮັບປະກັນການປ້ອງກັນຄວາມສະຫງົບ, ຄວາມເສລີໃນການເດີນທະເລ ແລະ ການບິນ, ຄວາມໝັ້ນຄົງທາງທະເລ ແລະ ເຄົາລົບກົດໝາຍສາກົນໃນນັ້ນມີສົນທິສັນຍາຂອງສະຫະປະຊາຊາດກ່ຽວກັບກົດໝາຍວ່າດ້ວຍທະເລປີ 1982. ຫວຽດນາມ ຮຽກຮ້ອງໃຫ້ທຸກຝ່າຍຕ້ອງມີການປະກອບສ່ວນຢ່າງແທ້ຈິງເຂົ້າໃນການຮັກສາສັນຕິພາບ, ສະຖຽນລະພາບ ແລະ ເຄົາລົບກົດໝາຍຢູ່ບັນດາເຂດທະເລ ແລະ ມະຫາສະມຸດ”.
(ແຫຼ່ງຄັດຈາກ VOV)